ALT มั่นใจธุรกิจก่อสร้างเสา-สถานีฐานรองรับ 5G หนุนผลงานปีนี้โตแจ่ม
ALT มั่นใจธุรกิจก่อสร้างเสา-สถานีฐานรองรับ 5G หนุนผลงานปีนี้โตแจ่ม
ALT มั่นใจธุรกิจก่อสร้างเสา-สถานีฐานรองรับ 5G หนุนผลงานปีนี้โตแจ่ม
12 พ.ค. 2563

นายสมบุญ เศรษฐ์สันติพงศ์ รองกรรมการผู้อำนวยการสายงานการเงินและบัญชี บริษัท เอแอลที เทเลคอม จำกัด (มหาชน) หรือ ALT เปิดเผยว่า ผลการดำเนินงานปี 63 มีแนวโน้มเติบโตที่ดี ทั้งงานก่อสร้างเสาและสถานีฐาน รวมถึงงานซ่อมบำรุง เพื่อรองรับเทคโนโลยี 5G แก่ผู้ให้บริการโทรศัพท์เคลื่อนที่ภายในประเทศ โดยบริษัทได้ลงนามในข้อตกลงไตรภาคีกับ edotco Group Sdn Bhd และบมจ.กสท.โทรคมนาคม (กสท) เพื่อสร้างและ/หรือร่วมลงทุนในเสาและสถานีฐานเพื่อรองรับโครงข่าย 5G
นอกจากนี้คณะกรรมการบริษัทยังมีมติอนุมัติเพิ่มเงินลงทุนในบริษัทลูก ซึ่ง ALT ถือหุ้น 100% คือ บริษัท อินเตอร์เนชั่นแนล เกทย์ จำกัด (IG) จำนวน 100 ล้านบาท เพื่อรองรับการขยายตัวของการให้บริการรับส่งข้อมูล (Internet Bandwidth) ระหว่างประเทศ หลังจากเกิดสถานการณ์การแพร่ระบาดของเชื้อไวรัสโควิด-19 ทำให้พฤติกรรมของผู้บริโภคเปลี่ยนเข้าสู่ New Normal
“หลังจากเกิดสถานการณ์โควิด-19 แพร่ระบาด พฤติกรรมผู้บริโภคเปลี่ยน ทุกคนต้องรักษาระยะห่าง ทำให้มีการใช้บริการอินเทอร์เน็ตมากขึ้น ALT ได้รับอานิสงส์โดยตรง ทำให้ต้องเพิ่มเงินลงทุนในบริษัทลูก เพื่อเร่งขยายอุปกรณ์และโครงข่ายให้แก่ผู้ให้บริการโทรศัพท์เคลื่อนที่ และอินเทอร์เน็ตต่างประเทศใน เมียนมา ลาว และ กัมพูชา มีอัตราการเติบโตสูงขึ้นอย่างมีนัยสำคัญ ถือเป็นอีกหนึ่งปัจจัยที่จะช่วยขับเคลื่อนผลการดำเนินงานของบริษัทไปสู่เป้าหมายที่วางไว้”นายสมบุญ กล่าว 